
LA COMPETÈNCIA ORAL EN 

LLENGUA ESTRANGERA A PRIMÀRIA

El marc teòrica per a la millora de la competència oral en llengua estrangera es recull en el nou Decret 142/2007, de 26 de juny, pel qual s'estableix l'ordenació dels ensenyaments de l'educació primària.
En l’Annex II, Àmbit de llengües, pel que fa a les competències pròpies de l’àrea, diu:

“La primera competència que cal considerar és justament la més global i comú a totes les àrees, és la competència comunicativa, que en totes les àrees esdevé la clau i que en la lingüística articula els aprenentatges que s'han de fer en totes les llengües. Aquesta competència ha de ser atesa des de totes les àrees curriculars i activitats educatives del centre si es vol el seu desenvolupament coherent i eficaç. Aquesta competència es concreta en la competència oral, l'escrita i l'audiovisual.
“La competència oral facilita, a través dels intercanvis amb els altres, adults o no, elaborar i expressar idees, opinions i sentiments, és a dir, la construcció del propi pensament. Cal considerar-la en totes les seves dimensions, la de la interacció, la de l'escolta i la producció, i la de la mediació, en gran grup o grups més petits, atenent tant els aspectes verbals com els no verbals i la possibilitat d'emprar diferents mitjans o les tecnologies de la informació i la comunicació. A més, l'ús reflexiu de la parla és l'eina més eficaç per al pilotatge dels aprenentatges. L'alumnat ha d'assumir el paper d'interlocutor atent i cooperatiu en situacions de comunicació, fet que l'ajudarà a intervenir de forma competent en el seu entorn i a desenvolupar-se amb expressivitat i fluïdesa en una societat democràtica i participativa.

“Aquesta priorització de la llengua parlada és de gran importància quan es tracta de l'ensenyament d'una llengua nova per a l'alumnat. En aquesta situació, l'ús de diferents recursos didàctics, amb variats formats i suports i en diferents contextos (festes, representacions, projectes i activitats curriculars) ha de ser una de les claus per a un aprenentatge eficaç.

“També té una especial rellevància en l'aprenentatge de les llengües estrangeres, ja que el model lingüístic aportat per l'escola és la font bàsica de coneixement i aprenentatge d'aquesta llengua. Els discursos orals utilitzats a l'aula són al mateix temps vehicle i objecte d'aprenentatge, per la qual cosa el currículum ha d'atendre tant el coneixement dels elements lingüístics i comunicatius com la capacitat d'utilitzar-los en l'aprenentatge de diferents continguts curriculars i en les diferents situacions comunicatives; a més, el seu treball en aquesta etapa ha de ser el fonament del treball dels continguts de la competència escrita.”

La competència oral queda recollida en els capítols d’objectius, continguts i criteris d’avaluació de l’etapa. A continuació, podeu trobar un resum, que no pretén ser exhaustiu, d’aquests punts.

	Objectius d’Etapa relacionats amb l’ús oral 

de la llengua
	2. Desenvolupar la competència comunicativa oral i escrita en totes les llengües de l'escola per comunicar-se amb els altres, per aprendre, per expressar les opinions i concepcions personals, apropiar-se i transmetre les riqueses culturals i satisfer les necessitats individuals i socials.
5. Expressar-se oralment, adequant les formes i el contingut als diferents contextos i situacions comunicatives, i mostrant una actitud respectuosa i de col·laboració.
6. Comprendre i respondre en llengua estrangera a les interaccions orals més habituals de l'aula.

7. Comprendre discursos i explicacions orals que es donen en l'àmbit escolar i en el context social i cultural proper.

8. Comprendre els missatges orals en llengua estrangera sobre temes relacionats amb els interessos dels alumnes, els dels altres i el món que ens envolta.

14. Reflexionar sobre la llengua i les normes de l'ús lingüístic, a partir de situacions de comunicació reflexiva, per escriure i parlar de forma adequada, coherent i correcta, i per comprendre textos orals i escrits.

	Cicle Inicial
	Alguns Continguts relacionats

amb l’ús oral de la llengua
	Dimensió comunicativa
Parlar i conversar
Producció de textos breus orals memoritzats com cançons, poemes, rimes, amb la utilització d'imatges sempre que l'activitat ho requereixi, adaptant l'entonació, el to de veu o el gest al contingut.

Reproducció del lèxic bàsic i dels missatges relacionats a les situacions comunicatives habituals de l'aula.

Participació activa en activitats de dramatitzacions, explicació de contes dialogats i representacions conjuntes, com recitacions de poemes o cançons, mostrant respecte per les produccions dels altres.

Escoltar i comprendre

Comprensió d'instruccions simples de treball i d'actuació a l'aula.

Comprensió de missatges quotidians d'intercanvi social .saludar, acomiadar-se, presentar-se.; i missatges d'ús habitual a l'aula: la data, el temps, assistència, localització d'objectes.

Reconeixement i identificació de mots i textos breus acompanyats de suport visual i/o audiovisual.

Comprensió global d'un text d'estructura repetitiva, amb un contingut fàcil d'entendre i de predir amb ajut d'elements gestuals i icònics.

Comprensió específica del lèxic bàsic per entendre el contingut de narracions, descripcions i situacions, amb ajut d'elements gestuals i icònics.

Interès i respecte per les intervencions orals dels altres.
Dimensió plurilingüe i intercultural
Valoració de la necessitat de conèixer llengües estrangeres per poder comunicar-se amb més gent.

Ús d'elements verbals i no verbals per a comunicar-se en situacions multilingües.
Reconeixement i aprenentatge de formes bàsiques de relació social en llengua estrangera i altres llengües i cultures properes.

Participació en les diferents activitats culturals i lingüístiques del centre en què s'utilitza la llengua estrangera.

	
	Criteris d’Avaluació
	Captar el missatge global de les produccions orals amb suport visual i no visual més treballades a l'aula.
Captar informació rellevant d'un missatge oral.

Entendre i participar activament de les interaccions orals treballades.

Reconèixer mots i expressions orals en la seva forma escrita i usar-les oralment.

Reproduir textos orals tenint en compte l'entonació, el ritme, i l'entonació segons el model ofert.

Comprendre que la llengua és un instrument de comunicació, per aprendre i apropar-se a altres cultures, que hi ha diversitat de llengües i mostrar respecte per totes.

Mostrar interès i valorar la utilització d'una llengua estrangera per a la comunicació dins de l'aula i en les activitats d'ensenyament-aprenentatge que es creïn dins de l'aula.

Tenir una actitud crítica cap a estereotips lingüístics que reflecteixen prejudicis racistes, classistes o sexistes


	Cicle Mitjà
	Alguns Continguts relacionats

amb l’ús oral de la llengua
	Dimensió comunicativa
Parlar i conversar

Participació activa en els intercanvis orals: formulació de preguntes, simulacions i diàlegs, en el context de l'aula i pròxims a l'alumnat.

Reproducció i memorització de textos breus orals com cançons, poemes, rimes, amb acompanyament d'elements no verbals que ajudin a la comprensió de la llengua.

Participació activa en les interaccions orals emprant la pronunciació, l'entonació, ritme i expressions orals habituals d'ús a l'aula i valorant i respectant les normes que regeixen la comunicació (torns de paraules, to de veu, gest adequat i rols).

Producció de missatges breus orals que permetin parlar sobre la vida quotidiana al centre o en els entorns més propers de l'alumnat tant en activitats individuals com en grup.

Ús de les estructures pròpies de la llengua estrangera en les produccions orals.

Escoltar i comprendre

Comprensió d'instruccions (rutines, ordres, etc.) simples i encadenades d'actuació a l'aula.

Comprensió de missatges quotidians d'intercanvi social: saludar, acomiadar-se...; missatges d'ús freqüent a l'aula: la data, el temps (atmosfèric i l'hora), l'assistència; informacions personals sobre gustos, habilitats, sentiments, característiques físiques, rutines, entre altres.

Identificació del lèxic bàsic d'un tema específic amb ajut d'il·lustracions o sense.

Audició i comprensió global de textos orals de tipologia diversa, en diferents suports i formats (diàleg, relat, descripció) i amb un grau de dificultat adequat al nivell.

Ús guiat d'estratègies de comprensió: anticipació del contingut, formulació d'hipòtesis, verificació, identificació de paraules clau.

Comprensió de textos de tipologia diversa procedents de mitjans diversos i en diferents formats per accedir a una determinada informació i aprendre.

Respecte i esforç d'atenció, comprensió i valoració per les intervencions orals dels altres. 

Dimensió plurilingüe i intercultural
Percepció de les dificultats de comunicació amb persones que parlen altres llengües i plantejament de possibles solucions verbals i no verbals per resoldre les situacions.
Identificació dels comportaments i rituals (sobretot socials, com les salutacions i els comiats) que són característics de la llengua estrangera.

Ús de la llengua estrangera per expressar i manifestar sentiments i afeccions en situacions d'aula.

Valoració positiva de les diferents activitats culturals i lingüístiques del centre en què s'utilitza la llengua estrangera i participació activa en elles.

Valoració de les produccions tradicionals i actuals (rimes, cançons, contes, textos breus) de la llengua estrangera. 

	
	Criteris d’Avaluació
	Captar el missatge global i específic de les produccions i interaccions orals més habituals que es produeixen a l'aula.
Captar el sentit global de missatges orals i escrits sobre temes familiars, coneguts i d'interès.

Emprar la llengua estrangera en situacions pròpies d'aula.

Produir textos orals seguint un model i atenent a la pronunciació, ritme, entonació per explicar fets i conceptes relacionats amb ell mateix el món que l'envolta o per transmetre informació d'altres àrees curriculars. 


	Cicle Superior
	Alguns Continguts relacionats

amb l’ús oral de la llengua
	Dimensió comunicativa
Parlar i conversar
Interacció oral a l'aula en situacions reals o simulacions amb progressiva autonomia i eficàcia.

Producció d'instruccions de treball i d'actuació a l'aula.

Formulació de preguntes i respostes a missatges quotidians d'intercanvi social i relacionats amb el contingut temàtic que es treballa, prestant atenció a l'entonació i la pronunciació adequades.

Participació activa en les interaccions orals a l'aula emprant la pronunciació, l'entonació, el ritme i les estructures orals treballades i respectant les normes bàsiques de comunicació (torn de paraula, to de veu).

Reproducció i producció de textos orals com cançons, poemes, rimes, narracions, textos breus relacionats amb continguts curriculars d'altres àrees o amb la pròpia àrea, emprant el llenguatge verbal i no verbal.

Ús de les estructures pròpies de la llengua estrangera en les produccions orals.

Exposició oral individual o en grup de temes treballats i utilitzant tots els suports visuals i informàtics disponibles.

Interacció en converses breus ja treballades en situacions de similitud a la realitat o relacionades amb la realitat escolar.

Valoració de les produccions orals com a expressió del propi aprenentatge.

Disposició per superar les dificultats que poden sorgir en una interacció tot i utilitzant estratègies que facilitin la comunicació (repetició, utilització d'exemples, gest, imatges).

Escoltar i comprendre

Comprensió d'instruccions de treball i d'actuació a l'aula.

Comprensió de missatges quotidians d'intercanvi social .saludar, acomiadar-se, felicitar, disculpar-se, demanar permís, donar les gràcies, comentar festes i sortides, adonar-se de les novetats a l'aula.; i de missatges relacionats amb el contingut temàtic .procedència geogràfica, professions, adreces, suggeriments.

Identificació del lèxic i expressions bàsiques d'un tema específic.

Comprensió global i específica de textos de tipologia i contingut divers i en diferents suports i formats, i extracció d'informació per a la realització d'una tasca concreta o com a reforç/ampliació dels coneixements.

Audició i comprensió de textos orals i audiovisuals (diàlegs, narracions, descripcions, instruccions de jocs, receptes) adequat al nivell i a l'edat que facilitin la interacció entre l'alumnat.

Distinció per l' entonació entre una pregunta, una exclamació i una instrucció o una frase.

Interès i esforç per comprendre les produccions orals a l'aula
Dimensió plurilingüe i intercultural
Comparació i identificació de les semblances i diferències del sistema fonètic i la prosòdia de diferents llengües a partir de produccions tradicionals o actuals motivadores. 
Ús d'estratègies lingüístiques apreses en altres llengües per comprendre produccions orals i escrites en les llengües estrangeres treballades a l'escola.
Reconeixement i aprenentatge de formes bàsiques de relació social en una nova llengua estrangera
Ús de la llengua estrangera per expressar i manifestar sentiments i afeccions.
Consciència de la diversitat de situacions en què té sentit usar la llengua estrangera.

	
	Criteris d’Avaluació
	Captar el missatge global i específic de produccions i interaccions orals variades procedents de diferents contextos relacionats amb els alumnes i el seu entorn més proper.
Expressar-se amb certa fluïdesa davant les produccions i interaccions orals més habituals en l'àmbit escolar i personal.

Participar amb naturalitat en les interaccions orals (fer preguntes, demanar aclariments o disculpes, donar les gràcies) i mostrar interès en les produccions orals pròpies i respecte per les produccions orals dels altres.

Emprar la llengua estrangera amb correcció tenint en compte l'entonació, el ritme i les estructures pròpies per transmetre informacions diverses d'acord amb una finalitat comunicativa i emprant els recursos disponibles.

Fer petites exposicions orals individuals o en grup de temes relacionats amb les diferents àrees del coneixement

